**Арфаграфічны разбор**

Арфаграфічны разбор зводзіцца да вызначэння ў слове арфаграмы і вытлумачэння яе сутнасці. Арфаграмы ёсць не ва ўсіх словах, а толькі ў тых, якія даюць магчымасць выбару аднаго спосабу напісання з некалькіх. Так, выбар літары *а*або *э*ў першым пераднаціскным складзе вызначаецца паходжаннем слова, параўн.: *рака*і*рэкорд.*Выбар літары і (або *й)*у корані слова пас-ля прыстаўкі залежыць ад здольнасці яе да складаўтварэння, параўн.: *зайсці,*але *суіснаваць.*

Напісанне слова можа быць заснавана на некалькіх арфаграмах, напрыклад, слова д ы я л о г перадаецца на пісьме ў адпаведнасці:

1) з правапісам *д (дз)*у словах іншамоўнага паходжання,

2) з правапісам спалучэння галосных іа ў запазычаных словах,

3) з правапісам глухіх зычных у пазіцыі канца слова.

Умовай арфаграфічнага разбору з'яўляецца добрае веданне сістэмы беларускага правапісу.

У з о р. *Расчуліўся дзед, уздыхнууў адказ.*

*Расчуліўся -*правапіс зычных у прыстаўках. Прыстаўка *рас-*перад звонкімі і санорнымі пішацца з літарай *з,*а перад глухімі з літарай *с. Расчуліўся*- правапіс *ў*.Літара *ў* (нескладовае) пішацца пасля галосных у сярэдзіне або на канцы слова.

*Дзед -*правапіс *д- дз.*Пры памякчэнні *д*пераходзіць у гук *дз,*які адлюстроўваецца на пісьме. *Дзед*- правапіс звонкіх і глухіх зычных. Аглушэнне звонкіх зычных на канцы слоў на пісьме не перадаецца.

*Уздыхнуў*- правапіс у. Літара у пішацца нязменна незалежна ад націску ў пачатку слова.*Уздыхнуў -*правапіс *ў*. Літара *ў*(нескладовае) пішацца пасля галосных на канцы слова.

*Адказ -*правапіс звонкіх і глухіх зычных. Аглушэнне звонкіх зычных перад наступным глухім гукам і ў сярэдзіне, і ў канцы слова на пісьме не перадаецца.